Iepirkuma procedūras

“Ūdensapgādes un kanalizācijas tīklu būvniecība

ERAF projekta „Ūdenssaimniecības attīstība Olaines novada Grēnes ciemā” (3DP/3.4.1.1.0/13/APIA/CFLA/014) ietvaros

(iepirkums IDN: ERAF Olaine, AS OUS 2014/01)

**komisijas sanāksmes**

**PROTOKOLS Nr.6**

2014.gada 10.aprīlī Olainē

Sanāksmi sāk plkst.13.00, beidz plkst.14.00

# DARBA KĀRTĪBA

1.Par atbilžu sniegšanu uz Ieinteresēto piegādātāju jautājumiem

Iepirkumu komisija izveidota ar AS „Olaines ūdens un siltums” valdes priekšsēdētāja Mārča Mazura 2014.gada 24.februāra rīkojumu Nr.83.

Sanāksmi vada iepirkuma komisijas priekšsēdētājs Viesturs Liepa

Sanāksmē piedalās: Iepirkuma komisijas priekšsēdētājs Viesturs Liepa

Iepirkuma komisijas lcekļi:

Mārcis Mazurs - AS „Olaines ūdens un siltums” valdes priekšsēdētājs

Normunds Ozoliņš - AS „Olaines ūdens un siltums” valdes loceklis

Sekretāre – Tamāra Levicka

Pasūtītājs – AS „Olaines ūdens un siltums”,vien. reģ. nr. 50003182001, Kūdras iela 27, Olaine,

Olaines novads, LV-2114

.

Iepirkuma priekšmets:

Iepirkuma priekšmets ir būvdarbu izpilde saskaņā ar FIDIC izstrādātajiem „Būvniecības darbu līguma noteikumi būvniecības un inženierdarbiem, kuru projektēšanu veic pasūtītājs” (turpmāk tekstā FIDIC Sarkanā grāmata) noteikumiem. Būvdarbu līguma ietvaros plānots veikt sekojošus būvdarbus:

* jaunu, pilnībā aprīkotu ūdensapgādes tīklu izbūve Grēnes ciemā L 3395 m;
* jaunu pilnībā aprīkotu kanalizācijas tīklu izbūve Grēnes ciemā L 2970 m;
* kanalizācijas spiedvada izbūve Grēnes ciemā L 329 m;
* divu (2) pilnībā aprīkotu kanalizācijas sūkņu staciju izbūve Grēnes ciemā (Q1=7,5l/s X 2; Q2= 3,5 l/s X2)

Iepirkuma līguma izpildes vieta ir Olaines novads, Olaines pagasts, Grēnes ciems. Iepirkuma līguma izpildes termiņš ir 7 mēneši no Būvdarbu uzsākšanas datuma.

1.p.

**Par atbilžu sniegšanu uz Ieinteresēto piegādātāju jautājumiem**

Iepirkuma komisijas priekšsēdētājs Viesturs Liepa informē iepirkuma komisijas locekļus, ka 2014.gada 10.aprīlī ir saņemts Ieinteresētā piegādātāja jautājums par iepirkuma procedūru. Iepirkuma komisijai ir neieciešams sagatavot atbildi Ieinteresētajam piegādātājam vienlaikus ar atbildes nosūtīšanu Ieinteresētajam piegādātājam ir neieciešamas Olaines novada pašvaldības interneta mājas lapā www.olaine.lv publicēt Ieinteresētā piegādātāja uzdoto jautājumu (nenorādot kas uzdevis jautājumu) un iepirkuma komisijas sniegto atbildi.

Pēc Ieinteresētā piegādātāja jautājumu izskatīšanas iepirkuma komisija sniedz sekojošas atbildes:

**1.Ieinteresētā piegādātāja jautājuma:**

*„Vai pretendentam, sagatavojot Iepirkuma procedūras dokumentus, tiem ir jāpievieno pretendenta aizpildīti un parakstīti C pielikumā minētie dokumenti? Kas būtu Līguma vienošanās, Līguma noteikumi, Speciālie noteikumi.”*

**Iepirkuma komisijas atbilde:**

Pretendentam, iesniedzot piedāvājumu, nav jāiesniedz aizpildīts Iepirkuma nolikumā C pielikums „Iepirkuma līguma projekts”. Iesniedzamo dokumentu uzskaitījums dots Iepirkuma nolikuma 10. punktā.

**2. Ieinteresētā piegādātāja jautājums:**

*„Par Piedāvājuma C1 pielikumu. Lūdzu precizēt līguma noteikumu 14.2. apakšpunktu - par avansa apmēru. Jūsu piedāvātajā formā nepastāv variants Pretendentam izvēlēties avansa apmēru vai vispār to nepieprasīt. Visos citos šāda satura ūdenssaimniecības līgumos, kur Pretendentam ir jāaizpilda Piedāvājuma C1 Pielikums, kas, sagatavots „Pēc būvniecības darba līguma noteikumiem”, ir iekļauta iespēja pretendentam aizpildīt C1 pielikuma sadaļu „Kopējais avansa maksājums” un „Maksājumu skaits un termiņi”. Lūdzam veikt labojumus Piedāvājuma C1 pielikumā!”*

**Iepirkuma komisijas atbilde:**

Iepirkuma nolikuma C1 pielikumā Piedāvājuma pielikums ir iekļautas sekojošas pozīcijas :

|  |  |  |
| --- | --- | --- |
| **Pozīcija** | **Līguma noteikumu apakšpunkts** | **Dati** |
| Kopējais avansa maksājums | 4.2. | 20% apmērā no akceptētās Līguma summas |
| Maksājumu skaits un termiņi | 14.2. | viens maksājums |

Pasūtītājs, izsludinot iepirkumu, ir izmantojis savas tiesības noteikt kopējo avansa maksājuma summu un avansa maksājumu skaitu, savukārt maksājumu veikšanas termiņu nosaka Līguma Speciālie noteikumi. Iepriekš minētie noteikumi ir saistoši visiem Pretendentiem.

Jautājumā par pretendenta tiesībām pieprasīt mazāku avansu vai nepieprasīt to vispār skaidrojam, ka Pasūtītājs ir noteicis kopējo avansa summu 20% , kas neliedz Uzņēmējam tiesības pieprasīt mazāku avansa summu vai arī nepieprasīt to vispār.

Ņemot vērā iepriekš minēto, nav nepieciešams veikt labojumus Iepirkuma nolikuma C1 pielikumā.

**3. Ieinteresētā piegādātāja jautājums:**

„Vai pretendents būs pārkāpis iepirkuma procedūras noteikumus, kas iesniegs sevis izveidotu un sastādītu „Maksājumu kalendāro un procentuālo grafiku”, kuros būtu atspoguļoti visi nepieciešamie rādītāji?

**Iepirkuma komisijas atbildes:**

Maksājumu kalendārais un procentuālais grafiks  ir daļa no Iepirkuma nolikuma D8 pielikuma

„Finanšu piedāvājuma veidne” savukārt Iepirkuma nolikuma punkts 13.7. nosaka, ka Iepirkuma komisija pārbauda atlasīto Pretendentu Tehnisko piedāvājumu un Finanšu piedāvājumu atbilstību Nolikumā noteiktajām prasībām. Piedāvājumi, kuru Tehniskie piedāvājumi vai Finanšu piedāvājumi neatbilst Nolikumā noteiktajām prasībām, tiek noraidīti.

Ņemot vērā iepriekš minēto, Pretendentam piedāvājuma sagatavošanai ieteicams izmantot Iepirkuma nolikumam pievienotās veidnes.

Ņemot vērā, ka visi Ieinteresēto piegādātāju iesūtītie jautājumi ir izskatīti, Iepirkuma komisija vienbalsīgi ar trim balsīm „par” nolemj:

Slēgt iepirkuma komisijas sanāksmi un uzdot iepirkuma komisijas priekšsēdētājam V.Liepam nosūtīt iepirkuma komisijas atbildes Ieinteresētajiem piegādātājiem, publicēt sanāksmes protokolu Olaines novada pašvaldības interneta mājas lapā [www.olaine.lv](http://www.olaine.lv) sadaļā „Iepirkumi”.

Iepirkuma komisijas priekšsēdētājs V.Liepa

Iepirkuma komisijas locekļi M.Mazurs

N.Ozoliņš

Sekretāre T.Levicka